رکن الدین فیروز

رکن الدین فیروز (وفات: 20 نومبر 1236ء) سلطنت دہلی کے خاندان غلاماں کا چوتھا بادشاہ تھا جس نے صرف 7 ماہ حکومت کی۔ وہ شمس الدین التمش (1211ء تا 1236ء) کا بیٹا تھا۔ اپریل 1236ء میں التمش کے انتقال کے بعد وہ تخت پر بیٹھا لیکن اسے تخت کے لائق نہیں سمجھا جاتا تھا اس لیے نومبر 1236ء میں مارا گیا۔ التمش کی بیٹی رضیہ سلطان نے اس کے بعد اقتدار سنبھالا۔

شمس الدین التمش کی بیٹی کا نام عام طور پر لوگ عورت ہونے کی وجہ سے رضیہ سلطانہ لکھتے ہیں اور یہ غلطی بہت پڑھے لکھے لوگ کرتے ہیں۔ واضح رہے کہ شمس الدین التمش نے اپنے دونوں بیٹوں کی کثرت شراب نوشی اور عادات بد کے باعث اپنی بیٹی رضیہ کو ولی عہد کے طور پر منتخب کیا۔ جب رضیہ نے حکومت کی باگ ڈور سنبھالی تو اس نے اپنے لیے سلطان کا لقب پسند و اختیار کیا اسی لیے رضیہ کو رضیہ سلطان کہا جاتا ہے۔ تاریخ فرشتہ کے مصنف نے اپنے فارسی مسودے میں بھی رضیہ سلطان کا لفظ ہی استعمال کیا ہے۔

1236ء کی وفیات
بدایوں کی شخصیات
بھارتی سنی مسلمان
ترک حکمران
تیرہویں صدی کی ترک شخصیات
تیرہویں صدی کی ہندوستانی شخصیات
تیرہویں صدی کے ہندوستانی بادشاہ
ہندوستان میں 1230ء کا عشرہ
ہندوستان میں 1240ء کا عشرہ
تیرہویں صدی کے مقتول حکمران
سلاطین خاندان مملوک  (دہلی)
Short description is different from Wikidata